### Saistošo noteikumu “Grozījums Liepājas pilsētas domes 2010. gada 13. maija saistošajos noteikumos Nr. 10 “PAR BĒRNU REĢISTRĀCIJAS, UZŅEMŠANAS UN ATSKAITĪŠANAS KĀRTĪBU LIEPĀJAS PILSĒTAS PAŠVALDĪBAS PIRMSSKOLAS IZGLĪTĪBAS IESTĀDĒS”” pa****skaidrojuma raksts****

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums  | Liepājas pilsētas domes Izglītības komisija (turpmāk - Izglītības komisija) lemj par ārpuskārtas vietu piešķiršanu pirmsskolas izglītības iestādēs, pamatojoties uz bērna likumiskā pārstāvja iesniegumu. Ārpuskārtas vietas pirmsskolas izglītības iestādē var piešķirt Liepājas pilsētai nepieciešamajiem speciālistiem. Ir nepieciešams izdarīt grozījumu Liepājas pilsētas domes 2010. gada 13. maija saistošajos noteikumos Nr. 10 “PAR BĒRNU REĢISTRĀCIJAS, UZŅEMŠANAS UN ATSKAITĪŠANAS KĀRTĪBU LIEPĀJAS PILSĒTAS PAŠVALDĪBAS PIRMSSKOLAS IZGLĪTĪBAS IESTĀDĒS” (turpmāk – saistošie noteikumi), nosakot, ka Liepājas pilsētas domes pastāvīgā Pilsētas attīstības komiteja ar lēmumu nosaka pilsētai nepieciešamos speciālistus, lai bērna likumiskajiem pārstāvjiem būtu skaidrākas prasības attiecībā uz ārpuskārtas vietas piešķiršanu un tie spētu noteikt, vai viņu profesija atbilst lēmumā norādītajiem nepieciešamajiem speciālistiem Liepājas pilsētā. |
| 2. Īss projekta satura izklāsts | Saistošo noteikumu projekts paredz noteikt, ka ārkārtas gadījumos (pilsētā nepieciešamo speciālistu bērniem, aizbildņu un audžuģimenēs ievietotajiem bērniem u.c.) bērnu reģistrēšanu reģistrā un uzņemšanu pirmsskolas iestādē ārpus kārtas izskata Izglītības komisija un par pieņemto lēmumu informē Liepājas pilsētas pašvaldības iestādi “Liepājas pilsētas Izglītības pārvalde”. Liepājas pilsētai nepieciešamos speciālistus nosaka Liepājas pilsētas domes pastāvīgā Pilsētas attīstības komiteja. |
| 3. Informācija par plānoto projekta ietekmi uz pašvaldības budžetu | Nav ietekmes. |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā  | Nav būtiskas ietekmes. |
| 5. Informācija par administratīvajām procedūrām  | Saistošie noteikumi tiks nosūtīti informācijai Vides aizsardzības un reģionālās attīstības ministrijai, tiks publicēti oficiālajā izdevumā “Latvijas Vēstnesis” un pašvaldības mājaslapā www.liepaja.lv. Saistošo noteikumu izpildi nodrošinās Liepājas pilsētas pašvaldības iestāde “Liepājas pilsētas Izglītības pārvalde”.  |
| 6. Informācija par konsultācijām ar privātpersonām | Nav notikušas. |
| 1. Kas sagatavoja paskaidrojuma rakstu?
* amats
* vārds, uzvārds
* tālruņa numurs
* paraksts
 | LPPI “Liepājas pilsētas Izglītības pārvalde” juriste Zane Pomerance63 489 186, 29289432 |
| SASKAŅOTS:Sabiedrisko attiecību un mārketinga daļā |  |